[{"text_idx": "#000001", "text": "La programo inkludas tri ekspoziciojn \"10 jaroj: 'La Zono kaj Vojo'\", \"C\u0302inaj etnoj tra lensoj\" kaj \"C\u0302inaj ideogramoj kaj moderna desegno\", kaj diskonigo pri c\u0302ina E-movado, Esperantigo de UNESKO-Kuriero, 10-jarig\u0302o de Esperanta Muzeo en Zaozhuang-a Universitato kaj libroj eldonitaj de Fremdlingva Eldonejo."}, {"text_idx": "#000003", "text": "En sia salutparolo, Duncan Charters diris, ke C\u0302ina Esperanto-Ligo estas la plej forta landa E-asocio, kaj multe laboras por kulturaj inters\u0302ang\u0302oj per Esperanto, g\u0302iaj laboroj estas nepraj por UEA. Li dankis kaj esperis, ke la c\u0302ina registaro povos dau\u0306re subteni la Esperantan movadon kaj fari siajn kontribuojn por la prospero de nia afero, kune kun UEA."}, {"text_idx": "#000004", "text": "Liu Kan diris en sia salutmesag\u0302o, ke lastatempe C\u0302inio kaj Italio okazigis diversnivelajn kaj diversformajn interagojn, la programo C\u0302ina Tago rakontas c\u0302inajn rakontojn kaj tiujn pri komuna disvolvig\u0302o de la lando kaj la mondo, kio malfermas plurkoloran fenestron por c\u0302eestantoj kaj la itala popolo. Li esperis, ke partoprenantoj povos kune kontribui por kultura diverseco kaj civilizacia interkompreno."}, {"text_idx": "#000006", "text": "Chen Wenge, vicprezidanto de C\u0302ina Esperanto-Ligo"}, {"text_idx": "#000007", "text": "Chen Wenge diris, ke UK estas speciala platformo por reciproka lernado, interkompreno kaj internacia kunlaboro. Li esperis, ke tra la programo niaj samideanoj povos vidi verajn rakontojn pri komuna disvolvig\u0302o de C\u0302inio kaj la landoj en kunlaboroj kadre de \"La Zono kaj Vojo\", senti la intereson de interinfluo kaj interlernado de c\u0302ina kaj fremdlandaj kulturoj kaj au\u0306di la belajn melodiojn akiritajn dum la harmonia kunesto de malsamaj etnoj en C\u0302inio."}, {"text_idx": "#000008", "text": "Sekve Lu\u0308 Pinjing, vicestro de Centra Akademio pri Belartoj de C\u0302inio, kaj Wang Chong, direktoro de C\u0302ina Fonduso pri Protektado de Kultura Heredaj\u0302o, respektive diskonigis pri la konceptoj de la ekspozicioj en la programo. Ragnar Baldursson, eksa konsilisto de la islanda ambasadorejo en C\u0302inio, sendis salumesag\u0302on al la programo, en kio li alte taksis la ekspozicion \"10 jaroj: 'La Zono kaj Vojo'\" kaj diris, ke la c\u0302ina iniciato \"La Zono kaj Vojo\" plene prezentas la zorgon de C\u0302inio pri paca disvolvig\u0302o de la tuta homaro."}, {"text_idx": "#000010", "text": "Chen Ji, g\u0302enerala sekretario de C\u0302ina Esperanto-Ligo, diskonigis la laborojn de la ligo en lastaj jaroj, precipe la lingvonivelon kaj kunlaborojn montratajn dum la esperantigo de UNESKO-Kuriero. Renato Corsetti, reprezentante la teamon de volontul-tradukistoj por la esperantigo, alte taksis la kontribuojn de la ligo por la eldonado kaj esperantigo, kaj dankis la c\u0302inan registaron pro g\u0302ia subteno al E-movado. Li Muhai, vicprezidanto de Zaozhuang-a Universitato, diskonigis la dau\u0306ran evoluigon de la 10-jarig\u0302inta muzeo. Li diris, ke la universitato dau\u0306rigos la subtenadon al nia afero, la muzeo protektos la konservaj\u0302ojn per tekniko kaj subtenos E-kulturon per amzorgo."}, {"text_idx": "#000011", "text": "Chen Wenge faras salutparolon al la teamo, formita de volontuloj el pli ol 10 landoj, kaj donas al ili atestilojn kaj memoraj\u0302ojn."}, {"text_idx": "#000012", "text": "La partoprenantoj diris, ke tra la mirindaj bildoj de la ekspozicio, ili pli profunde konas la c\u0302inan kulturon kaj c\u0302inajn kontribuojn por la mondo. Ili esperis, ke tiaj ekspozicioj povos esti dau\u0306rigitaj, alportonte novajn pensmanierojn kaj modelojn."}, {"text_idx": "#000013", "text": "Chen Wenge estas intervjuita de tanzania amaskomunikilo."}, {"text_idx": "#000014", "text": "La 31-an de julio la dua plej granda j\u0302urnalo en Italio La Repubblica faris raporton pri la programo."}]